[{"text_idx": "#000018", "text": "Defnyddiwch ein harbenigeddYmgynghoriaeth fusnesCyfleoedd wedi\u2019u hariannuTrwyddedu ein canfyddiadau ymchwilCyfnewid gwybodaethHysbysebu cyfle am ymgysylltu dinesig"}, {"text_idx": "#000020", "text": "Rydym yn gweithio i greu"}, {"text_idx": "#000024", "text": "DigwyddiadauDefnyddiwch ein cyfleusterauCymryd rhan mewn ymchwilCodi arian ar gyfer ein hymchwil"}, {"text_idx": "#000028", "text": "Sut y gall diwydiant gefnogi myfyriwr Lled-ddargludyddion Cyfansawdd i ddatrys problem yn y byd go iawn."}, {"text_idx": "#000030", "text": "Prifysgol Caerdydd sy\u2019n eu cynnal gyda\u2019n partneriaid, Prifysgolion Manceinion a Sheffield a Choleg Prifysgol Llundain. Mae gan bob prosiect PhD gyd-oruchwyliwr sy\u2019n bartner diwydiannol, i alluogi myfyrwyr i gynhyrchu ymchwil CS sy\u2019n drosglwyddadwy i ddiwydiant ac y gellir ei drosi i gynhyrchu."}, {"text_idx": "#000032", "text": "Ar hyn o bryd mae\u2019r CDT yn llunio rhestr o brosiectau i fyfyrwyr PhD ddewis ohonynt ar gyfer eu traethawd hir MSc yn 2024, ac yna trosglwyddo hynny i\u2019w PhD ym mis Hydref 2024."}, {"text_idx": "#000034", "text": "\u201cRydym yn chwilio am broblemau gweithgynhyrchu CS yn y byd go iawn y gellir eu troi\u2019n brosiect PhD. Mae cwmni\u0308au\u2019n cael diffinio\u2019r broblem ymchwil ochr yn ochr a\u0302 thi\u0302m o academyddion. Gall y rhai nad oes ganddynt gysylltiadau academaidd ar hyn o bryd gysylltu a\u0302 ni a byddwn yn gwneud ein gorau i ddod o hyd i ddarpar gyd-oruchwylwyr o un o\u2019r pedair prifysgol partner, Caerdydd, Manceinion, Sheffield a Choleg Prifysgol Llundain.\u201d"}, {"text_idx": "#000035", "text": "\u201cMae hwn yn gyfle gwerthfawr i gwmni \u2013 mae cwmni\u0308au\u2019n cael myfyriwr medrus iawn, sydd eisoes ag o leiaf un MSc, i neilltuo tair blynedd o\u2019i fywyd i ddatrys eu problem ymchwil benodol, gyda chefnogaeth rhai o wyddonwyr enwocaf y sector, i gyd am tua \u00a314k y flwyddyn am dair blynedd\u201d."}, {"text_idx": "#000036", "text": "Mae\u2019r CDT eisoes yn bartner i fwy nag 20 o arweinwyr diwydiant mewn ymchwil CS, gan gynnwys rhai o\u2019r gwneuthurwyr mwyaf yn y sector, gan gynnwys IQE, Leonardo, Rockley, Zeiss, Oxford Instruments, Lumentum, a Mitsubishi."}, {"text_idx": "#000037", "text": "Rydym hefyd yn gweithio\u2019n agos gyda chwmni\u0308au newydd a chwmni\u0308au sy\u2019n dod i\u2019r amlwg, rhai yn dal i fod ar y cam deillio, megis Applied Nanolayers, SEEQC ac Ionoptika, sy\u2019n gwerthfawrogi\u2019r gallu i gynnwys ymchwilwyr deallus ac ymroddedig am gost isel iawn."}, {"text_idx": "#000038", "text": "Os hoffech gael rhagor o wybodaeth am y CDT a\u2019u galwad prosiect cyfredol, ewch i\u2019w gwefan yng Nghanolfan EPSRC ar gyfer Hyfforddiant Doethurol mewn Gweithgynhyrchu Lled-ddargludyddion Cyfansawdd ()."}, {"text_idx": "#000039", "text": "Fel arall, nodwch y dyddiad i fynd i\u2019r Diwrnod Cydweithio a\u0302 Diwydiant ar 4 Gorffennaf, yn y Ganolfan Ymchwil Drosi newydd o\u2019r radd flaenaf yng Nghaerdydd. Bydd academyddion presennol ym maes ymchwil technoleg lled-ddargludyddion cyfansawdd ar gael i drafod eu meysydd o ddiddordeb a sut y gallai gydblethu ag anghenion y diwydiant."}]